Diari Oficial de la Generalitat Valenciana


Sumari del DOGV 8519, del 01-04-2019 (2019/3036)

Informació pública de la nova versió preliminar del Pla general estructural, del Catàleg de proteccions estructural i de la resta de documents.
-----------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3036


Data del document
:   26-03-2019

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública de la nova versió preliminar del Pla general estructural, del Catàleg de proteccions estructural i de la resta de documents. [2019/3036]  
El Ple de l'Ajuntament, en sessió celebrada el dia 25 de març de 2019, ha acordat:  
«(?)  
Primer. Resoldre les al·legacions i prendre en consideració els informes sectorials presentats durant el tràmit de participació pública de la versió preliminar del Pla General Estructural d'Alcoi i del Catàleg de proteccions estructural, segons la proposta tècnica que s'incorpora a l'expedient, introduint les modificacions estimades.  
Segon. Comunicar als interessats la resolució de les al·legacions presentades, advertint-los que sent un acte de tràmit que no determina la impossibilitat de continuar el procediment i no sent definitiu en via administrativa, no és procedent cap recurs.  
Tercer. Sotmetre a informació pública la nova versió preliminar del Pla General Estructural d'Alcoi, del Catàleg de proteccions estructural i de la resta de documents exigibles per la normativa sectorial, modificats com a conseqüència del tràmit de consultes, informació i participació pública, per un termini de 20 dies, mitjançant un edicte publicat en premsa escrita de gran difusió, en el Diari Oficial de la Generalitat Valenciana i en el tauler d'anuncis de l'Ajuntament.  
Durant el dit termini, que començarà a comptar des de l'endemà de la publicació de l'anunci en el Diari Oficial de la Generalitat Valenciana, la documentació podrà ser examinada per qualsevol interessat en l'Oficina Municipal d'Arquitectura, en horari de 10.00 a 13.00 hores, de dilluns a divendres i en l'adreça electrònica http://www.alcoi.org.  
  
S'admetran, per al seu examen i consideració, noves al·legacions referides als canvis proposats, podent inadmetre's les que reiteren arguments i redunden en aspectes prèviament informats.  
Quart. Suspendre durant el termini màxim de dos anys, des de la publicació del corresponent anunci en el Diari Oficial de la Generalitat Valenciana, la tramitació i l'atorgament de llicències de nova edificació, ampliació, rehabilitació integral i parcel·lació i els acords aprovatoris de nous programes d'actuació, en els àmbits que, per primera vegada respecte al planejament en vigor, han patit variacions com a conseqüència de l'estimació total o parcial de les consideracions expressades en els informes de les administracions públiques i de les al·legacions formulades».  
El que es publica per a general coneixement i als efectes oportuns, fent constar que el present acte de tràmit, que no determina la impossibilitat de continuar el procediment, no és definitiu en via administrativa i contra el mateix no és procedent cap recurs. No obstant això, contra l'acord de suspensió de llicències es podrà interposar potestativament recurs de reposició davant de l'Ajuntament Ple, en el termini d'un mes, comptat des de l'endemà de la notificació d'aquesta resolució, en virtut del que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que es puga interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació d'aquesta resolució, de conformitat amb el que preveuen els arts. 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Alcoi, 26 de març de 2019.- L'alcalde president: Antonio Francés Pérez.